|  |
| --- |
| Мярка 1.3 Краткосрочен обмен на опит и посещения в земеделски и горски стопанства |
| Цели и обхват на мярката: |
| Мярката има следните специфични цели:  **Цели:**   * Постигане на устойчивост в селското и горско стопанство; * Диверсификацията на стопанствата; * Участието на стопанствата в къси вериги на доставки; * Разработване на нови възможности за стопанска дейност и на нови технологии;   **Обхват:**  Схемите за краткосрочен обмен на опит и посещения на земеделски и горски стопанства са дейности по организиране на групи от земеделски стопани или собственици на гори и провеждане на посещения на земеделски или горски стопанства с цел запознаване с конкретен проблем или начин на изпълнение на дадена работа или организация на работата и обмяна на опит между участниците. |
| Допустими получатели: |
| * Висши училища, акредитирани по Закона за висшето образование имащи актуални акредитации за обучение по минимум едно от професионалните направления „Растениевъдство“, „Растителна защита“, “Животновъдство“, „Ветеринарна медицина“, „Горско стопанство“, „Хранителни технологии“, „Биотехнологии“; * Професионални гимназии или центрове за професионално обучение по Закона за професионалното образование и обучение имащи право да обучават по професии от професионални направления 621 „Растениевъдство и животновъдство“, 623 „Горско стопанство”, 541 „Хранителни технологии“, 640 „Ветеринарна медицина“; * Научни институти или опитни станции, които извършват научни изследвания и научно обслужване в областта на селското стопанство или горското стопанство или околната среда или биотехнологиите или хранителните технологии и да са организации по Закона за Селскостопанската академия, Закона за Българската академия на науките, Закона за горите. * Неправителствени или браншови организации с предмет на дейност в областта на селското стопанство или в областта на горското стопанство или в областта на опазване на околната среда или в областта на водите. |
| Допустими дейности: |
| По мярката се подпомага организирането и провеждането на посещения на земеделски стопанства. Посещенията на земеделски стопанства са дейности по организиране на групи от земеделски стопани и провеждане на посещения на земеделски стопанства с цел запознаване с конкретен проблем или начин на изпълнение на дадена работа и обмяна на опит между участниците в областта.  Посещенията на стопанства трябва да са насочени към методите и/или технологиите за устойчиво селско и горско стопанство, диверсификацията на стопанствата, участието на стопанствата в къси вериги на доставки, разработването на нови възможности за стопанска дейност и на нови технологии, както и повишаването на устойчивостта на горите.  Продължителността на посещенията на земеделски стопанства е еднодневно. Съдържанието на схемите обхваща следните елементи:   * Кратка учебна програма с тема, цели и задачи на посещението на стопанството за обмяна на опит; * Обосновка на избраното стопанство за посещение във връзка с учебната програма; * Описание на стопанството и конкретните практики или обекти, които ще се представят при посещението; * Теми за дискусия с участниците в посещението и обмяната на опит. |
| Допустими разходи: |
| * Разходи за организирането на трансфера на знания чрез посещения на стопанства. * Разходи за път, настаняване и дневните командировъчни на участниците в посещенията на земеделски стопанства.   Бенефициентите по мярката получават безвъзмездна помощ, която се отпуска под формата на стандартни разходи с размер на сумата 257 евро за един обучаем. |
| Финансови параметри на проектите: |
| Минималният размер на общите допустими разходи за един проект е левовата равностойност на 1500 евро. Максималният размер на общите допустими разходи за един проект е левовата равностойност на 3 000 евро. |
| Интензитет на помощта: |
| Максималният интензитет на помощта е 100% от общите допустими разходи. |
| Размер на финансовата помощ: |
| Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 33 745 евро. |
| Критерии за оценка на проектите и тяхната тежест: |
| За всяка дейност ще се извършват следните оценки, с тежест на критериите по низходящ ред:   * Оценка на темата на учебната програма за съответствие с приоритетни теми, посочени по всяка приоритетна област, които са свързани с пресечните цели и са конкретизирани за мярката в обхвата на приоритетните области, съгласно раздел 8.2.1.2. – 40 т. * Брой обучени лица – 20 т. * Темата съответства на включените в мярката приоритетни области от приоритетите на ЕС за развитие на селските райони - 20; * Управителят на стопанството, в което се извършва посещението, има специфичен професионален или практически опит в областта на земеделието - 10; * Условията в стопанството, в което се извършва посещението, съответстват на темата - 10. |